A BIZOTTSÁG HATÁROZATA
(2009. augusztus 26.)
a 2006/139/EK határozatnak a határozat alkalmazási időszaka és az egyes állatok vonatkozásában törzskönyv vagy tenyésztési főkönyv vezetésére jogosult kanadai hatóságok jegyzéke tekintetében történő módosításáról
(az értesítés a C(2009) 6522. számú dokumentummal történt)
(EGT-vonatkozású szöveg)
(2009/623/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a harmadik országokból származó állatok, azok spermája, petesejtjei és embriói behozatalára alkalmazandó tenyésztéstechnikai és származástani feltételekre vonatkozó elvek megállapításáról és a szarvasmarhafélék fajtatiszta tenyészállatairól szóló 77/504/EGK irányelv módosításáról szóló, 1994. június 23-i 94/28/EK tanácsi irányelvre (1) és különösen annak 3. cikkére,
mivel:
(1)
Az egyes állatok vonatkozásában törzskönyv vagy tenyésztési főkönyv vezetésére jogosult harmadik országbeli hatóságok jegyzéke tekintetében a 94/28/EK tanácsi irányelv végrehajtásáról szóló, 2006. február 7-i 2006/139/EK bizottsági határozat (2) előírja, hogy a tagállamok számára csak akkor engedélyezik bizonyos állatfélékhez tartozó fajtiszta vagy hibrid tenyészállatoknak, azok spermájának, petesejtjeinek és embrióinak a behozatalát, ha ezek az állatok szerepelnek egy olyan törzskönyvben vagy tenyésztési főkönyvben, amelyet az erre jogosult valamely hatóság vezet. Az említett határozat melléklete felsorolja a jogosult hatóságokat.
(2)
Az állat-egészségügyi és tenyésztéstechnikai adatok jegyzékbe foglalására és közzétételére vonatkozó eljárások egyszerűsítéséről, továbbá a 64/432/EGK, 77/504/EGK, 88/407/EGK, 88/661/EGK, 89/361/EGK, 89/556/EGK, 90/426/EGK, 90/427/EGK, 90/428/EGK, 90/429/EGK, 90/539/EGK, 91/68/EGK, 91/496/EGK, 92/35/EGK, 92/65/EGK, 92/66/EGK, 92/119/EGK, 94/28/EK, 2000/75/EK irányelv és a 2000/258/EK határozat, valamint a 2001/89/EK, 2002/60/EK és 2005/94/EK irányelv módosításáról szóló, 2008. július 15-i 2008/73/EK tanácsi irányelv (3) 18. cikkével összhangban az érintett fajok és/vagy fajták vonatkozásában a 94/28/EK irányelv alkalmazásában a harmadik ország illetékes hatósága által engedélyezett szervek jegyzékbe vételére vonatkozó eljárás helyébe 2010. január 1-jén hatályba lépő internetalapú tájékoztatás lép. A jogi érthetőség és a jogbiztonság érdekében ennélfogva a 2006/139/EK határozat hatályvesztésének időpontját rögzíteni kell.
(3)
A Bulgáriára vonatkozó bejegyzés a 2006/139/EK határozat mellékletében a tagállam csatlakozása miatt elavulttá vált, ezért a jogi érthetőség érdekében törlendő.
(4)
Emellett Kanada a 2006/139/EK határozat mellékletében a rá vonatkozó több bejegyzés frissítését kérte.
(5)
Kanada garanciákat nyújtott a közösségi jogszabályokban és különösen a 94/28/EK irányelvben megállapított megfelelő követelmények betartására.
(6)
A 2006/139/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Állattenyésztés-technológiai Állandó Bizottság véleményével,
ELFOGADTA EZT A HATÁROZATOT:
1. cikk
A 2006/139/EK határozat a következőképpen módosul:
1.
A szöveg az alábbi cikkel egészül ki:
„2a. cikk
Ezt a határozatot 2009. december 31-ig kell alkalmazni.”
2.
A melléklet e határozat mellékletével összhangban módosul.
2. cikk
Ennek a határozatnak a tagállamok a címzettjei.
Kelt Brüsszelben, 2009. augusztus 26-án.